Дзякуй Святлане Гін і Інесе Зубрылінай за іх цудоўныя аповеды пра чэшскую і фінскую школы. Калі расказала сваім калегам падчас школьнага праблемнага семінара і гісторыкам у межах раённага метадычнага аб’яднання пра асноўныя ідэі гэтых двух артыкулаў, то яны, узрушаныя, падыходзілі і дзякавалі мне за смеласць і творчасць. Але рабілі гэта пасля пасяджэнняў. Такі наш настаўніцкі менталітэт. Думаю, калі мы, настаўнікі, не сфарміруем у свядомасці пачуццё карпаратыўнай салідарнасці, то на “Форуме” будуць выказвацца адзінкі.